Mesajul primarului Bogdan Loghin de Paște: „Vă doresc, tuturor rădăuțenilor de pretutindeni, un Paște în armonie cu valorile care stau la baza creștinătății: dragostea, grija față de aproapele nostru și credința în Dumnezeu”
Primarul din Rădăuți, Bogdan Loghin, a transmis, astăzi, un mesaj sincer și din suflet, către toți rădăuțenii cu ocazia Sărbătorilor Pascale. „Vă doresc, tuturor rădăuțenilor de pretutindeni, un Paște în armonie cu valorile care stau la baza creștinătății: dragostea, grija față de aproapele nostru și credința în Dumnezeu.
Precum am fost învățați de însuși Mântuitorul lumii, Iisus Hristos, doar ÎMPREUNĂ putem face față tuturor provocărilor și doar în ADEVĂR stă înțelepciunea de a merge mai departe pe calea cea dreaptă!
Mântuitorul nostru s-a jertfit, ca la trei zile să învie din morți, din dragoste pentru oameni. Dacă și noi vom încerca să facem, cât vom putea, lucrurile din dragoste pentru semenii noștri, vom fi mai aproape de cuvântul Lui Hristos lăsat lege aici pe pământ!
Așa să ne ajute Bunul Dumnezeu!
Hristos a Înviat!”, este mesajul primarului din Rădăuți.